NaiveNeuron/SloPal huggingface dataset:
Karas, Viliam, minister spravodlivosti SR (2022-09-22):
Ďakujem pekne, bude to závisieť aj od podpory Národnej rady, na ktorú sa spolieham. Ďakujem pekne.
Šebej, František, poslanec NR SR (2013-03-20):
Ja sa venujem téme. Je to fejtón, jasné. „Kaukazský ani stredoázijské ovčiaky sa tam zase neocitli, lebo o nich pán poslanec nepočul. Ergo neexistujú. A ani slovenské čuvače, lebo sú slovenské, teda naše. Tie nech zakazujú v Latinskej Amerike, povedal si vlastenecky Tomáš Gambavý, a vynechal maďarské kuvase kvôli koaličným partnerom.“ (Vystúpenie prerušené predsedajúcou.)
D. Lipšic, poslanec: (2007-06-29):
Po druhé, k tým vraždám. Pani kolegyňa, vy máte tendenciu vždy, keď ja poviem „a“, povedať „non a“. Tešme sa, že vraždy klesajú. Tešme sa, že sa chránia ľudské životy. To som nepochopil s tými modrinami, že niekto spadne. Tá štatistika vrážd je nie zo zistených páchateľov, to znamená, tam je objasnenosť pomerne vysoká, asi 80 %, ale to tú všetky vraždy, ktoré sa udiali. A rovnaký princíp sa robil v roku 2002, teda rovnaká metóda sa uplatňovala v roku 2002, v roku 1996, ako v roku 2006. Neprišlo k žiadnej zmene metódy. Pokiaľ naozaj neprišlo, že by viac ľudí v minulom roku len proste nejako náhodne spadlo zo schodov, tak nevidím v tom žiadne ratio, v tom, čo hovoríte. Ja budem rád, keď aj počas tejto vlády bude pokračovať trend poklesu najzávažnejšej zločinnosti. Veď predsa to je spoločný záujem celého parlamentu, aby najzávažnejšia hodnota – ľudský život bol čo najlepšie chránený. To nie je ani záujem koalície, opozície, to je záujem celospoločenský. Ďakujem.
B. Bugár, podpredseda NR SR: (2005-12-13):
Dávam slovo poverenému členovi výboru pre hospodárstvo, privatizáciu a podnikanie poslancovi Alojzovi Přidalovi, aby informoval Národnú radu o výsledku prerokovania tohto návrhu vo výboroch.
Šeliga, Juraj, podpredseda NR SR (2020-11-05):
Ďakujem pekne. Prerušujem rokovanie s tým, že teraz budú zasadať výbory, o druhej hodina otázok, potom návrh pána poslanca Hegera a o piatej bude posledné hlasovanie. Ďakujem. (Prerušenie rokovania o 11.43 hodine.) (Pokračovanie rokovania o 14.00 hodine.)
Blanár, Juraj, podpredseda NR SR (2022-09-27):
Ďalší s faktickou poznámkou, pán poslanec Šeliga.
Mihál, Jozef, poslanec NR SR (2016-05-25):
Ďakujem, pán predsedajúci. Ctené kolegyne poslankyne, ctení kolegovia poslanci, vážení prítomní, predložený návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, predkladá na rokovanie Národnej rady Slovenskej republiky skupina poslancov Národnej rady Slovenskej republiky, ktorá ma poverila, aby som vystúpil ako navrhovateľ. Cieľom predloženého návrhu je zvýšenie zákonnej výšky tzv. poslednej známej daňovej povinnosti, od ktorej je potom povinný, daňovník povinný platiť preddavky na daň, či fyzická, či právnická osoba, a to zo súčasných 2 500 eur na 5 000 eur. Tento návrh nebude mať vplyv na verejné financie – tu sa dotknem stanoviska ministerstva financií, ktoré hovorí, že bude mať dopad, k tomu sa ešte vyjadrím neskôr – nebude mať vplyv na životné prostredie, nebude mať vplyv na informatizáciu spoločnosti ani sociálne vplyvy, avšak tento návrh zákona bude mať pozitívny vplyv na podnikateľské prostredie. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem za pozornosť a prosím o podporu tohto návrhu.
Vlčan, Samuel, minister pôdohospodárstva a rozvoja vidieka SR (2022-11-10):
Ďakujem za slovo. Pán predsedajúci, vážené panie poslankyne, vážení páni poslanci, dovolil by som si na otázku pána poslanca Pročka odpovedať zároveň s otázkami č. 16, 21, 24, 27, 31, 46, 51, 66 a 72, nakoľko sú identické svojím obsahom. Vážený pán poslanec, vzhľadom k tomu, že tohtoročné sucho zasiahlo v prvom rade chovateľov hospodárskych zvierat, ktoré sú závislé na objemových krmivách. Smerovali sme podporu práve pre chovateľov hospodárskych zvierat, ktorí sú závislí na objemových krmivách, keďže došlo k výraznému poškodeniu porastov, hlavne silážnej kukurice, ako aj kukurice na zrno. Do rámca podpory boli v miere, ako používajú objemové krmivá, zaradení aj chovatelia ošípaných a hydiny predovšetkým z dôvodu produkcie zrnovej kukurice, ktorá tvorí významný podiel v kŕmnych zmesiach určených pre uvedené druhy zvierat. Treba pripomenúť, že my sme postupovali podľa už schválenej notifikovanej štátnej pomoci, ktorá hovorí o podpore pre podnikateľov. Z celkového počtu registrovaných včelárov k
9. 11. 2022 je len 2,7 % podnikateľov. Okrem toho metodika stanovenia výšky pomoci je postavená na základe výnimky z príslušnej schémy pomoci, ktorá súvisí so stratou na biomase z pohľadu sucha v tom ktorom roku. V prípade tohto roku sucha, ktoré bolo v prvej polovici leta. Treba povedať, že včely neboli jediným druhom hospodárskych zvierat, ktoré neboli do tejto pomoci zahrnuté. Ministerstvo pôdohospodárstva a rozvoja vidieka si uvedomuje význam včiel nielen z pohľadu produkcie medu, ale aj z dôvodu ich opeľovacej činnosti. My na základe výnosu 536/2011 vyplácame podpory aj v oblasti podpory chovu včiel. My máme registrovaných 614 subjektov ako včelárov podnikateľov, ktorí sú zahrnutí do tejto formy dotácie s tým, že podporujeme každé jedno zaregistrované včelstvo štyrmi eurami vždycky k 31. máju príslušného roka. Výška alokovanej dotácie na podporu včelárov je pre tento rok vo výške 1 200 000 euro. My do budúcnosti chceme zlepšiť postavenie včelárov a čerpanie týchto prostriedkov, ktoré sa čerpajú prostredníctvom ich združení tak, že by sme chceli zaviesť elektronický register chovateľov včiel a včelstiev, aby sme vedeli priamo im vyplácať podpory, aby sa nám časť týchto podpôr nestrácala na úrovni administrácie ich združení, čo dneska si uvedomujeme, že je problém. Ďakujem, skončil som.
P. Csáky, podpredseda vlády SR: (2002-06-27):
Z uvedeného dôvodu si dovoľujem otvoriť rozpravu k tomuto bodu rokovania Národnej rady Slovenskej republiky. Ďakujem.
Brocka, Július, poslanec NR SR (2015-12-11):
Dobre, dobre, ale môžem poprosiť o dve minúty, teda keď... (Reakcie z pléna.)
Glváč, Martin, podpredseda NR SR (2016-04-22):
Na vystúpenie s faktickými poznámkami budú reagovať piati poslanci, končíme poslancom Binderom. Nech sa páči, pán poslanec Pčolinský.
Zajac, Pavol, poslanec NR SR (2015-09-30):
Ďakujem veľmi pekne všetkým, ktorí na mňa reagovali. Nuž, pán kolega Duchoň, v tom je problém, že SMER ešte nepredniesol návrh na nižšiu dépeháčku na potraviny. My sa tu bavíme o Colombovej žene, ktorá tu nie je. Takže vy ste povedali, že SMER navrhuje. Však ukážte, predneste to, nech sa máme o čom baviť. Preto som hovoril, že aj vo výboroch sme sa o tom mali baviť. Čo chcete, aby celá diskusia prebehla a budeme sa baviť o niečom, čo možno predložíte a predložíte to tesne pred hlasovaním a nebude o tom vôbec diskusia? V tom je celý problém, že sa tu bavíme o niečom. Vy hovoríte, že SMER predkladá nižšiu DPH na potraviny, a my nevieme, na ktoré potraviny, a či to vôbec predložíte. Pán kolega Chren, no viete, ja si osobne myslím, že nižšia DPH by nemala byť na úplne všetky potraviny. Ja si myslím, že nižšia DPH nemusí byť napríklad na krevety, kaviár. V tom sa líšime, a preto sme sa zdržali pri vašom návrhu zákona. (Potlesk.) Ale, ale, viete, ak chcete v tejto snemovni, aby niečo prešlo, skúste sa obrátiť na poslancov SMER-u, proste oni majú drvivú väčšinu. Pán kolega Záhumenský, ale aj ďalší, Kamenický, mi hovorili, že my robíme z toho predvolebnú kampaň? Prepáčte, náš kolega Hlina to navrhoval pred rokom a pol. Ľudia, sa spamätajte! To už vtedy robil predvolebnú kampaň? Veď robil happeningy a vystavoval tie potraviny na nižšiu DPH. A opakovane znova to navrhoval s kolegom Mariánom Radošovským. My sme z toho nevytĺkali politický kapitál. A že to nebolo v roku 2003? Pán Záhumenský, ešte raz vám zodpoviem, 140-tisíc pracovných miest vzniklo v tom období. To bolo veľmi dobré obdobie pre Slovensko.
Vons, Peter, poslanec NR SR (2021-10-27):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o prvom pozmeňujúcom návrhu poslanca Miloša Svrčeka.
Hlina, Alojz, poslanec NR SR (2013-02-05):
Ďakujem veľmi pekne. Ja chcem povedať, že takto nejako si to predstavujem v tom parlamente, že naozaj vecný, logický, fundovaný príspevok, radosť počúvať. Akú drobnú poznámku si predsa len neodpustím, tá SMER-ácka chrípka, to je vtipné, to by mohlo aj zľudovieť a myslím, že možno aj niečo na tom bude. Nechcem sa teda dostať pod nejakou paranojou, ale keď si, keď vnímame, ako sa pani ministerka spolu s pánom Rašim vrhajú do náruče chlapcov, ktorí všetko vedia od mäsozávodov cez upratovanie policajných staníc až po zdravotníctvo... (Reakcia v pléne. Prerušenie vystúpenia rečníkom.) Moment, dohovorím! Že keď to vnímame v tomto kontexte, že ak utekajú oproti a sa vrhajú, tak možno by sme na tom možno kúsok pravdy našli. Monopolizácia lekární prebieha presne podľa plánu, to, čo sa predpokladalo, krásne beží, čiže i keď to na prvú šupu vyzerá, že úplne je absurdné, v tejto krajine je naozaj všetko možné, čiže nedá sa možno vylúčiť aj to. Reklama na Theraflu ide, monopolizácia prebieha, ešte potrebujú zákon, takže SMER-ácka chrípka – nová to diagnóza, ktovie pod akým číslom. Ďakujem.
Jurinová, Erika, podpredsedníčka NR SR (2014-09-12):
S reakciou na faktickú poznámku pán poslanec Blanár.
Hort, Milan, podpredseda NR SR (2011-09-13):
Pán poslanec Čaplovič je posledný prihlásený s faktickou poznámkou na vystúpenie pána Mikuša. Nech sa páči.
Dubačová, Viera, poslankyňa NR SR (2018-12-05):
Ďakujem veľmi pekne. Ja sa chcem naozaj poďakovať predkladateľom, pretože toto na našej ceste ku slobode, na toto sme zabudli, či už že naschvál, alebo z nedbalosti. Chcem povedať, že naozaj táto nespravodlivosť a toto vyrovnanie sa s tou našou temnou minulosťou takýmto spôsobom je veľmi dôležité pre celú našu krajinu, pre vývoj demokracie a slobody v našej krajine, a preto budem podporovať tento návrh a zároveň aj vyjadrujem nádej, že konečne sa napravia tieto nespravodlivosti a že tieto obete totalitného režimu naozaj dostanú zadosť a že bude všetko tak, ako má byť v spravodlivej krajine. Ďakujem.
Burian, Jozef, poslanec NR SR (2016-05-25):
Nič so spätnou platnosťou sa nevracia, žiadne peniaze sa nevracajú, upozorňujem všetkých. Žiadne a už vôbec nie na tom, keby tu mi niekto rozprával o tom, keby som mohol tu rozprávať za roky, ktoré boli niektorí páni a dámy na ministerstve od rôznych ťuki-ťuki a tak ďalej. Toto je pre mňa ťuki-ťuki, keď niekto si neprečíta zákon a dáva zákon, ktorý už je platný, a niekto tu hovorí o tom, akým spôsobom rieši náhradnú starostlivosť. To proste je, pre mňa je úžas na tom, že si niekto nedá odborne niečo vysvetliť, dá návrh zákona, príde pred plénum a hovorí o tom, vyvaľuje, vyvaľuje už otvorené dvere. To nerozumiem tomu, ale možno to je princíp. Zase opakujem, ukazovať, ako my pomáhame ľuďom. Ďakujem pekne.
P. Hrušovský, predseda NR SR: (2004-01-20):
(Hlasovanie.) 147 prítomných, 69 za, 21 proti, 57 sa zdržalo. Neschválili sme pripomienku pod bodom č. 10.
Taraba, Tomáš, poslanec NR SR (2022-09-30):
A má to dať písomne, hej?
Paška, Pavol, predseda NR SR (2013-09-18):
Faktické poznámky, páni poslanci Kaník, Kamenický, Číž, Švejna, pani poslankyňa Nachtmannová, pán poslanec Sulík, Beblavý. Končím možnosť sa prihlásiť. Pán poslanec Kaník.
Laššáková, Jana, podpredsedníčka NR SR (2015-09-29):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky. Za klub OĽaNO sa tak prihlásil pán poslanec Miroslav Kadúc. Ďalej je do rozpravy písomne prihlásený pán poslanec Miroslav Beblavý a pán poslanec Alojz Hlina. Nech sa páči, pán poslanec Kadúc, máte slovo. Pán poslanec vystupuje v rozprave za klub OĽaNO.
P. Paška, predseda NR SR: (2006-12-14):
Budeme pokračovať druhou vyžrebovanou otázkou od pána poslanca Tibora Lebockého, ktorá je adresovaná ministrovi pôdohospodárstva pánovi Miroslavovi Jureňovi a znie: „Mohli by ste informovať plénum NR SR o výsledkoch spoločných rokovaní s ministerstvom životného prostredia vo veci spracovania kalamity v 4. a 5. stupni ochrany?“ Nech sa páči, pán minister.
Hrušovský, Pavol, podpredseda NR SR (2011-02-03):
Kľud, páni poslanci, pokoj.
Danko, Andrej, podpredseda NR SR (2024-01-26):
Ďakujem, pán minister. Do rozpravy je prihlásený poslanec Čaučík, pripraví sa poslanec Šipoš.
Danko, Andrej, predseda NR SR (2018-10-23):
Nech sa páči.
Ďuriš Nicholsonová, Lucia, podpredsedníčka NR SR (2017-02-08):
Ďakujeme pekne, pani poslankyňa. Registrujem jednu faktickú poznámku na vaše vystúpenie. Pán poslanec Vašečka, nech sa páči.
Taraba, Tomáš, poslanec NR SR (2021-06-24):
Pani Majorová, predkladáte tu návrh zákona, ktorý vám bezdôvodne umožní vyhadzovať ľudí zo štátnej správy. To, čo ste tu predviedli, je, možno by sa to dalo nejak komentovať, keby ste to rozprávali na začiatku volebného obdobia, pretože tie reči o transparentnosti, odbornosti, svedomitosti, ktorá mala byť spojená s touto vládou, už ľudí neohúri. Vidíte to v tých prieskumoch, 80% ľudí vás tu už nechce, takže keď si zmeníte, keď si zmeníte tento návrh zákona, to je úplne v poriadku, môžete si to zmeniť, presne podľa tohto zákona a tých vašich ľudí odtiaľ vyšmárajú. (Reakcia z pléna.) Pán Pročko, kľud. Presne podľa tohto zákona, ktorý si prijmete, vám tých ľudí vyhádžu, budúca vláda, takže je to úplne zbytočné. Myslím si, že ukázali ste ten, toto diletantstvo pri vládnutí v dostatočnej miere, akú máte potrebu týchto diletantov ešte poobsadzovať aj na nižších štruktúrach. Je to úplne v pohode. Myslím si, že ľudí už to ani neprekvapí. Na druhej strane, na druhej strane Slovákov je 5 mil., takže tieto čistky, ktoré chcete robiť, kde vy vôbec, kde vy tých odborných ľudí chcete nájsť. Veď Mičovského, ste ukázali, aký to bol kvalitný minister, že ten, ktorý prišiel po ňom, tak hneď tam vyhádzal, myslím, 30 ľudí. Pán Krajčí tiež sa ukázal, aký to je neskutočný odborník, že keď prišiel Lengvarský, tak povedal, že taký bordel, aký tam našiel, tak neveril, že tam uvidí. Takže toto sú, toto sú vaši ľudia, oni nekomentujú bývalých ministrov, oni komentujú vašich ministrov. (Reakcia z pléna.) Pán Pročko, klídek... pán... Dajte mi čas naspäť, čo tu tento... (Reakcie z pléna, zaznievanie gongu a prerušenie vystúpenia predsedajúcim.)
D. Muňko, poslanec: (2003-11-11):
Chcel by som vám ale položiť jednu otázku o Deutsche Telekom, kde ste spomenuli prakticky odstúpenie od zmlúv. Plní si zmluvu Deutsche Telekom? Koľko mal preinvestovať prvý rok, keď kúpil Slovenské telekomunikácie? Rád by som bol, keby ste mi zodpovedali, koľko bolo preinvestovaných Deutsche Telekomom v roku 1999, resp. roku 2000. Pokiaľ sa týka liberalizácie cien strategických podnikov, veľmi dobre viete, že v západnej Európe, ako nastala liberalizácia cien, poklesla energia o 30 % a viac. Dneska prakticky je nedostatok energie, bude málo energie, či proste tepelnej alebo aj iných energií. V roku 2006 Európska únia bude mať nedostatok energie vo výške až 30 %. My dneska predávame to, na čom sme mohli profitovať. Áno, máte pravdu, že máme iný názor na privatizáciu Slovenského plynárenského priemyslu, pretože keby sme ho boli dali ako druhý pilier do penzijnej reformy, tak ročne môžeme tam 30 mld. dividend dotovať druhý pilier. Len toľko, ďakujem pekne. (Potlesk.)
Paška, Pavol, predseda NR SR (2013-10-30):
Otváram rozpravu. Nemám písomnú prihlášku. Pýtam sa, či má niekto záujem. Pán poslanec Hlina. Končím možnosť sa prihlásiť. Nech sa páči, pán poslanec.
M. Hort, podpredseda NR SR: (2009-04-21):
A teraz dávam slovo pani poslankyni Kláre Sárközy, ktorú ako spravodajkyňu určil navrhnutý gestorský výbor, pre sociálne veci a bývanie, k tomuto návrhu zákona. Pani poslankyňa, nech sa páči.
P. Minárik, poslanec: (2006-03-15):
Výbor Národnej rady Slovenskej republiky pre financie, rozpočet a menu túto tlač prerokoval rovnako ako ďalší výbor, ktorému bol pridelený rozhodnutím predsedu Národnej rady, Ústavnoprávny výbor s týmto výsledkom: Ústavnoprávny výbor odporúča schváliť s jednou zmenou. Výbor pre financie, rozpočet a menu neprijal platné uznesenie, keďže nehlasovala potrebná väčšina. Do ustanoveného času výbor nedostal žiadne návrhy a pripomienky ani stanoviská od poslancov, ktoré by boli v súlade s § 75 ods. 2 zákona Národnej rady Slovenskej republiky o rokovacom poriadku. V časti IV máte dva návrhy, ktoré predložil k danému návrhu zákona pán prezident. Chcel by som vás upozorniť, že gestorský výbor k tomu prvému neprijal odporúčanie, takže tam budeme hlasovať bez odporučenia. Čo sa týka toho druhého výboru, je spoločná správa presná. Ďalej gestorský výbor odporúča predmetný návrh zákona Národnej rade schváliť so zmenou č. 2 uvedenou v rozhodnutí v časti III. Ďalej ma poveril, aby som predniesol túto správu a navrhol Národnej rade hlasovanie. Pán predsedajúci, skončil som, otvorte rozpravu.
Daniš, Zoltán, poslanec NR SR (2014-11-09):
Ja ho chcem doplniť. Ja presne budem reagovať na to. (Prerušenie vystúpenia predsedajúcou.)
Zahorčák, Viliam, poslanec NR SR (2022-05-03):
Ďakujem, vážený pán predsedajúci. Ďakujem všetkým kolegom, ktorí vo faktických poznámkach reagovali na moje vystúpenie, ktorým som chcel ukázať, že to, čo sa na Slovensku deje, nie je niečím, čo by tu už v minulosti nebolo. Verím, že sa mi podarilo poukázať aj na tie isté paralely jedného toho predchádzajúceho obdobia s tým dnešným a chcel som zároveň aj svojím vystúpením vyzvať všetkých, ktorým záleží na tom, aby sa toto nezopakovalo až do takých tragických rozmerov, aké tu boli v minulosti, aby to pochopili, že z histórie sa máme poučiť a vyvarovať sa niečoho, čo sa ukázalo ako nevhodné. Mám však pocit a mám dojem, že sa to asi nestretne s pochopením, pretože ako už bolo povedané, ten vládny valec je naštartovaný, ten sa už pohol, ten už nehľadí naľavo-napravo a teda aj napriek teda mojej stále ešte viere, že by to mohlo byť aj ináč, som pesimistom. Čo sa týka konkrétnych niektorých vystúpení, tak pánovi poslancovi Vážnemu len to, keď si hovoril o tom, že ťa prekvapilo, ako je dnes hodnotená sloboda tlače na Slovensku, tak mňa to prekvapilo takisto. Takisto som sa s tým stretol v období, kedy, kedy je cenzúra, tak niekto dokonca hovoril, že sme na tom lepšie z pohľadu tej dôveryhodnosti, čo podľa môjho názoru takisto svedčí o tej agentúre, ktorá to urobila, tento výskum, a teda k týmto záverom, ktorým dospela. No a pán poslanec Kéry sa pýtal, koľkokrát som bol kontaktovaný ministrom vnútra alebo niekým z vládnych predstaviteľov. No odkedy som poslancom Národnej rady, odkedy som opozičným poslancom v parlamente, tak ani raz, ich záujem o mňa a o Michalovce je minimálny. Pravda, nerátam tú tlačovku, ktorú minister Roman Mikulec... (Prerušenie vystúpenia časomerom.)
Markovič, Peter, poslanec NR SR (2010-12-02):
Ďakujem pekne, pán podpredseda. Najprv budeme hlasovať o bodoch zo spoločnej správy. Budeme hlasovať spoločne o bodoch 1 až 5, 7 až 9, 11 až 14, 17 až 19.
Glváč, Martin, podpredseda NR SR (2017-04-06):
Páni poslanci, poprosím vás, nediskutujte.
Bublavý, Dušan, poslanec NR SR (2017-03-21):
Ďakujem za slovo. V prvom rade, Igor, ti chcem povedať, aby si si uvedomil, pán Blanár je slušný človek, zbytočne ho urážaš. Ja som si myslel, že nikde nikdy nepoviem určité záležitosti, ale budem musieť. Urazil si desaťtisíce našich členov, ktorí sú protifašistickými bojovníkmi. Hanbi sa, hanbi sa! My si vážime ľudí, SNP. Ak niekto podporuje a chodí medzi ľudí a protifašistických bojovníkov si váži, tak to je strana SMER. Si nás ukrutne urazil. A ja ti musím teraz povedať to, čo som nechcel. Ale v tvojich novinách propaguješ predaj knihy, ako dopadla Hitlerova rodina. Za peniaze si schopný čokoľvek. Za peniaze, za reklamu propaguješ fašizmus. V tvojich novinách, ktoré vychádzajú každý týždeň. Nehnevaj sa, ale musel som to povedať. A za to sa môžeš hanbiť. Prvé kolo. Ak nemáš vhodného kandidáta z tvojho hnutia, ktorý by mohol byť zvolený za župana, no tak podpor niekoho, niektorého kandidáta, ktorý môže byť zvolený. Za to sa nemusíš hanbiť.
Žiga, Peter, podpredseda NR SR (2024-01-11):
Pán poslanec Kišš.
Hrnčiar, Andrej, podpredseda NR SR (2017-03-30):
Reakcia na faktické poznámky – pán poslanec Grendel.
Baránik, Alojz, poslanec NR SR (2018-06-15):
Ďakujem pekne. Ja by som k tomu podnikateľovi Kočnerovi a k potrebe jeho väzby ešte uviedol, že okrem tej pokračovacej väzby, samozrejme, že je tam úplne zjavné, že sú splnené podmienky pre kolúznu väzbu, pretože pán „podnikateľ“ Kočner, ten, samozrejme, stále manipuluje dôkazy, stále si vyrába situácie a to všetko, zdá sa, že pod ochranou špeciálneho prokurátora alebo Úradu špeciálnej prokuratúry. Čiže je to symptomatické, všetci vieme, prečo to tak je. Je to preto, lebo pán Kočner má každého politika nahraného vrátane Richarda Sulíka, akurát že Richard Sulík nebol ochotný sa podriadiť, a preto mal z toho politické problémy. Ale všetci ostatní sú nahratí, on každého má pod palcom takýmto spôsobom a dá sa asi predpokladať, že aj pána špeciálneho prokurátora, pretože to je jeho modus operandi. Takže takto to je. A pokiaľ ide o to, čo hovorila pani kolegyňa Cigániková, jasné, svedomia sa tu asi ťažko dočkáme, pretože ponad ľudské svedomie ešte je jedna silnejšia vec, a to je strach.
Baláž, Radovan, poslanec NR SR (2016-09-06):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s rokovacím poriadkom prerokovať predložený návrh zákona v druhom čítaní.
M. Fronc, poslanec: (2008-12-05):
A myslím si, že to, čo povedal kolega Lipšic bolo rozumné a vystihlo naozaj to, že nech sa rozhodujú občania, vytvorme im priestor. Môžem povedať, že nedávno som bol v Košiciach, vošiel som do reštaurácie, pardon, kaviarne, ktorá hneď ďalej za dvoma dvermi sa rozdeľovala, jedna bola prázdna, druhá bola plná, išiel som do tej plnej, pretože tam boli tí fajčiari a tam ako tiež som si išiel zapáliť. Jednoducho naozaj niekedy mám pocit, že chceme všetko riadiť zákonom a všetko ľuďom nadiktovať a určiť, ako sa majú správať, a to nie je dobrá cesta. Ďakujem.
Hrnčiar, Andrej, podpredseda NR SR (2017-02-08):
Ďakujem. Konštatujem, že Národná rada zvolila Máriu Patakyovú za verejnú ochrankyňu práv na funkčné obdobie päť rokov, ktoré začína plynúť dňom zloženia sľubu. (Potlesk.) Čiže pokračujeme v prerušenej rozprave v prvom čítaní o návrhu poslancov Kotlebu, Schlosára, Kecskésa, Grausovej a Nehézovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia, tlač 371. Prosím poslanca Rastislava Schlosára, aby zaujal miesto určené pre navrhovateľov a spravodajkyňu z výboru pre zdravotníctvo poslankyňu Janu Cigánikovú, aby zaujala miesto určené pre spravodajcov. Do rozpravy je ešte písomne prihlásený... písomne? Ústne. Ústne pán poslanec Zelník, ktorému odovzdám slovo, ale ešte teda pokračujeme, bol, áno, mám tu teda maličkú chybu. Končíme teda faktickými poznámkami na vystúpenie pána poslanca. Nech sa páči, pani poslankyňa Grausová. (Pokračovanie v rokovaní o návrhu poslancov Národnej rady Slovenskej republiky Mariana Kotlebu, Rastislava Schlosára, Jána Kecskésa, Natálie Grausovej a Jany Nehézovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 371.)
Cmorej, Peter, poslanec NR SR (2021-03-30):
Hlasovali sme o všetkých bodoch zo spoločnej správy, teraz prejdeme k hlasovaniu o pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu poslanca Milana Krajniaka.
Ďuriš Nicholsonová, Lucia, podpredsedníčka NR SR (2018-02-02):
Ďakujeme pekne, pán minister. A teraz poprosím spoločného spravodajcu z výboru pre hospodárske záležitosti pána poslanca Mojša, aby predniesol spravodajskú informáciu.
Bugár, Béla, podpredseda NR SR (2016-11-29):
Nech sa páči, prezentujme sa a hlasujme o návrhu štátneho rozpočtu na rok 2017. (Hlasovanie.) Prítomných 143 poslancov, za 82 (potlesk), proti 61. Konštatujem, že návrh štátneho rozpočtu na 2017 sme prijali. (Doznievanie potlesku.)
Hrušovský, Pavol, podpredseda NR SR (2010-09-08):
Pani poslankyňa Zmajkovičová.
Stachura, Peter, poslanec NR SR (2023-12-13):
Ďakujem, Marek, za dobrý, pekný príspevok. Nieže by ma nebavilo tuná diskutovať s kolegami z opozície, ale nám je to vo väčšine jasné, čo odznelo aj v príspevku Mareka Krajčího, ale mrzí ma, že teda je tu prázdna sála tých, ktorí by si mali uvedomiť, o čo tu vlastne, alebo čo tu vlastne hovoríme a o čo sa tu hrá. Aj zdravotníctvo, aj sociálna oblasť sa dá financovať len dvoma spôsobmi. Buď je to medzigeneračnou dohodou, to znamená, že mladí, zdraví a pracujúci, alebo nazvime ich bohatí, ale povedzme pracujúci, platia na starých, chudobných a chorých alebo nepracujúcich. To je tá jedna možnosť. A potom je tu nejaký kapitálový systém, kde nejaké kohorty spoločne starnú, na začiatku sú zdraví, čiže sa míňa málo zdrojov a na konci, keď sú starí, tak sa dúfa, že tých zdrojov bude na pokrytie ich potrieb dosť. No a tu je ten problém, v ktorom sa Slovensko, ale aj iné krajiny potýkajú. To, že nám rapídne klesá plodnosť a neviem, či viete, že od spolovice 60. rokov, to sú ženy, posledný ročník, ktorý mal počet narodených detí viac ako dve na jednu ženu a odvtedy to kontinuálne klesá a momentálne sme na čísle 1,34, ak zoberieme len Slovenky, ktoré rodia na Slovensku. Ak sa prirátajú Slovenky, ktoré narodili v zahrani... rodili v zahraničí, tak je to číslo 1,46. A na to, aby tá medzigeneračná dohoda vôbec fungovala, aby bola udržateľná, tak my potrebujeme prírastok 2,1 dieťaťa na ženu. Čiže všetky systémy v mnohých krajinách, pokiaľ nebudú robiť dobrú rodinnú politiku, tak budú mať obrovský problém vôbec zafinancovať túto demografickú zmenu a vlnu, ktorá sa na nás rúti. Ďa... (Prerušenie vystúpenia časomerom.)
Blanár, Juraj, podpredseda NR SR (2021-09-28):
Ďakujem veľmi pekne všetkým za faktické poznámky a krátko k pánovi Pročkovi, zrejme nepočúval, pretože ja som nehovoril o ekonomike, ale hovoril som, že nevenujem sa energetike. Ale pravdepodobne on má napísané len jedno vystúpenie, lebo doteraz som počul iba rovnaké, plus-mínus rovnaké vystúpenie, ktoré má vždy, keď vystúpi. Janko Podmanický, ja s tebou súhlasím a možno sme sa neporozumeli, ja som chcel len povedať to, že nie celkom som súhlasil s tým, keď si povedal, že pán Sulík mal konštruktívne vystúpenie, lebo myslím si, že nemal. A naviac, ak si pozrieme to uznesenie, tak Národná rada sa bude zaoberať tým, čo vláda má predložiť 15. 10. a tu potom môže prísť a povedať a obhajovať to, čo vlastne urobil, veď o tom bude Národná rada potom rokovať. Preto je tam ten termín do 15. 10., aby to predložil. Ja si myslím, že pán minister jednoducho nezvládol to svoje vystúpenie, pretože zrejme mu išlo o niečo úplne iné, lebo nevie, čo má urobiť a čo idú urobiť, lebo keby to vedel, tak veľmi rýchlo by urobil konštatáciu, ktorú spomenul kolega Valocký. Prvé, čo mal povedať, postaviť sa, vážené dámy a páni, tak ako som tu, milí občania Slovenskej republiky, nepôjde energia, či už plyn, alebo elektrická energia, ani o cent hore a urobím všetky možné kroky, aby sa to tak stalo, a do 15. 10. vám predložím kompletne všetky kroky aj s termínami. Zatlieskali by sme a v očakávaní do 15. 10. by sme boli pripravení na diskusiu v Národnej rade. Ale toto sa, bohužiaľ, neudialo, pretože nemá, nemá čo urobiť. No a, pán kolega Nemec (rečník si vzdychol), to už sa ani nedá toto, to už viac ti nenapadne, akože niekto trčí niekomu zo zadku? To ja ti mám hovoriť, že ty trčíš Matovičovi zo zadku, lebo už sa nedostane nikdy do parlamentu, a preto, preto ho podporuje... (Prerušenie vystúpenia časomerom.)
Pročko, Jozef, poslanec NR SR (2023-12-12):
Ono veľmi presne si tam pomenoval jednu vec a to je to, Igor, že, že oni to robia veľmi sofistikovane. Oni pod zákon, v ktorom idú urobiť nové ministerstvo, šibnú aj, aj SIS-ku. Teraz pod rúškom toho, že vlastne idú zachrániť hypotéky a ľudí, tak vlastne oni idú bankám nahrabať kšefty. A Fico je v tomto veľký, veľký odborník, on, on ľuďom rozpráva, postaví sa pred nich a začne rozprávať o Slovensku, o národe, ako bude, ako budeme pronárodní, ako musíme pokračovať v nastolenej socialisticko-demokraticko-sociálnej línii. A na druhej strane tento Ficko sa s bankami dohodne a bankári mu to dobre, pekne vrátia. Ono je to celé naozaj o tom, že finanční žraloci sú nenažraní, a tým že podporovali a podporujú Smerohlas a aj Danka, tak potrebujú dostať naspäť svoje. Naspäť dostanú svoje len takým spôsobom, že od ľudí budú ťahať peniaze. Že budú lex ožobračovanie, drancovať a drancovať a drancovať. Národ sčasti zabúda, 30 % Slovákov zabudlo na to, že Počiatek povedal v nahrávke Trnkovi, že Fico ukradol so Slotom 2 mld. Na toto národ rýchle zabudol. Veľmi rýchle. Národ zabudol na to, že Robert Fico v nahrávkach hovoril veci, ktoré nemajú s normálnosťou nič spoločné, stačí národu, keď Fico povie, bude dobre.
Jurinová, Erika, podpredsedníčka NR SR (2014-03-19):
Tým, čo kolega Kaník končil, som ja chcela začať, že mne sa tiež zdá také zvláštne od vás, pán kolega Švejna, postaviť prijatie ústavného zákona podmienkou, buď všetko, alebo nič. Pritom viete, že tí rozhodujúci vôbec nie sú tí opoziční, ktorí sú tam podpísaní, pri ktorých teda chýbate. Rozumiem vašim argumentom na jednej strane, ale ak hovoríte, že naprieč politickým spektrom by mal byť prijatý tento zákon, tak sám ste si aj zodpovedali na otázku, alebo teda možnože nesprávne ste si zodpovedali na otázku, prečo by ste tam vy nemali chýbať, lebo naozaj je to o kompromisoch, a takisto myslím, že v tej podobe, ako to je podané, ide o kompromis. Myslím si však, že podanie tohto zákona má iný zmysel a účel, keďže vyzerá to naozaj tak, že zákon nebude prijatý. Tým sme chceli povedať, že my sme dostali ruku alebo rukavicu hodenú od vládnej strany, od ministerstva práce, sociálnych vecí a zrazu vidíme, že ministerstvo z toho cúva a nerozumiem celkom dôvodu, prečo sa z toho vyzúva. Možnože aj práve pán poslanec Brocka to jasne naznačil, že či naozaj nie je aj po prijatí takejto anuitnej novely, nedôjde k tomu, že dôjde aj k odstráneniu druhého piliera. To je otázne. Ďakujem.
Mikloš, Ivan, podpredseda vlády a minister financií SR (2010-10-12):
Ďakujem pekne. Vážený pán podpredseda, vážené pani poslankyne, páni poslanci, návrhom zákona sa implementuje smernica Európskeho parlamentu aj Rady, ktorou sa menia a dopĺňajú smernice, ktorými sú upravené požiadavky na zverejňovanie pre stredné spoločnosti a povinnosť zostavovať konsolidovanú účtovnú závierku. Návrhom zákona sa ustanovuje možnosť nezostaviť konsolidovanú účtovnú závierku a konsolidovanú výročnú správu. Materská účtovná jednotka nemusí zostaviť konsolidovanú účtovnú závierku a konsolidovanú výročnú správu, ak informácie o jej dcérskych účtovných jednotkách jednotlivo alebo ako celok nie sú významné. Vzhľadom na skutočnosť, že uvedenou úpravou sa umožňuje znížiť administratívnu záťaž týmto účtovným jednotkám, navrhujeme v prechodných ustanoveniach možnosť použiť túto úpravu prvýkrát už pri účtovnej závierke za rok 2010. Ďakujem pekne.
Kollár, Boris, predseda NR SR (2022-05-25):
Vyhlasujem rozpravu za skončenú. Chce k rozprave zaujať stanovisko navrhovateľka? Nie. Ďakujem pekne. Žiada si záverečné slovo spoločný spravodajca? Nie. Ďakujem. Poprosím vás, aby ste ohlásili termín hlasovania o tomto návrhu zákona.
Gažovičová, Tina, poslankyňa NR SR (2024-06-27):
Ďakujem za slovo a ďakujem kolegovi Prostredníkovi za naozaj taký ten ľudský a nazvem to v niečom taký láskyplný rozmer k tomu, že naozaj pozrime sa na to z pohľadu rodičov, pre niektorých, starých rodičov. Nevieme, aký život čaká naše deti, ako ony budú chcieť žiť. Ale keď my tu žijeme, tak predpokladáme, že si prajeme, aby im zostali nejaké väzby na Slovensku. A toto je, keď sa niekto z lásky rozhodne uzavrieť zväzok v zahraničí a áno, o to väčšiu má motiváciu prijať aj tam to občianstvo práve preto, že naša krajina neuznáva tento zväzok, čiže nebude, nebude uznávať ani tie, tie rodinné väzby medzi nimi. Ale nevyháňajme tých ľudí preč, neberme im to, že sa tu narodili, že tu možno chcú v nejakej podobe aj ďalej žiť, že si chcú ponechať aj svoje právo na to, že sú občania a občianky Slovenskej republiky. A jednoducho nechajme im ich základné ľudské právo žiť tu, a zároveň ich možnosť žiť s človekom, ktorého si vybrali. Myslím si, že o ničom inom ako o nejakom láskyplnom ľudskom prístupe k slobode jednotlivca to tu nie je. Ďakujem.
Kučera, Karol, poslanec NR SR (2020-09-22):
Ďakujem. Vážený pán predseda, v rozprave nikto nevystúpil. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Hort, Milan, podpredseda NR SR (2011-11-30):
Ďakujem. A teraz požiadam spravodajcu, ktorého určil navrhnutý gestorský výbor pre verejnú správu a regionálny rozvoj, pána poslanca Andreja Ďurkovského, aby nás v prvom čítaní oboznámil so spravodajskou informáciou. Nech sa páči.
P. Hrušovský, podpredseda NR SR: (2002-04-05):
A. Rakús, poslanec: Vzhľadom na to, že Spoločná zdravotná poisťovňa sa týka železničiarov, tak by som chcel navrhnúť, aby bol pridelený ten návrh na prerokovanie aj výboru pre hospodárstvo, privatizáciu a podnikanie, ktorý je akýmsi gestorským výborom pre dopravu.
Verešová, Anna, poslankyňa NR SR (2019-05-21):
Vážený pán predsedajúci, vážené panie poslankyne, vážení páni poslanci, dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny predložila spoločnú správu o prerokovaní predmetného materiálu vo výboroch. V súlade s príslušným rozhodnutím predsedu Národnej rady správu o činnosti komisárky pre osoby so zdravotným postihnutím, tlač 1402, prerokovali nasledovné výbory: výbor pre sociálne veci, výbor pre zdravotníctvo a výbor pre ľudské práva a národnostné menšiny. Všetky výbory zhodne odporúčali Národnej rade zobrať správu na vedomie. Výbor pre ľudské práva a národnostné menšiny ako gestorský výbor na svojej 54. schôdzi uznesením č. 127 schválil spoločnú správu výborov a poveril mňa ako spoločnú spravodajkyňu vystúpiť na schôdzi Národnej rady. Návrh na uznesenie Národnej rady je v prílohe spoločnej správy, tlač 1402a. Pán predsedajúci, otvorte, prosím, rozpravu.
Danko, Andrej, predseda NR SR (2019-09-11):
Ďakujem. Prerušujem schôdzu o tomto, o tomto bode programu. Už neboli ste prihlásený, nechal som bežať rozpravu, prerušujem schôdzu o tomto bode programu. Verím, že bude ešte priestor, aby ste túto diskusiu rozvinuli. Ospravedlňujem sa, pán poslanec, ale práve som nechal bežať túto. (Reakcia z pléna.) Ja neviem, ja som, ja som vás nezbadal, ale myslím si, že sme boli slušní k vám, aby zbehli reakcie, a môžte ešte k pánom poslancom a v rámci ústnej rozpravy reagovať. Prajem vám dobrú chuť. Ďakujem. (Prerušenie rokovania o 12.11 hodine.) (Pokračovanie rokovania o 14.00 hodine.)
P. Hrušovský, predseda NR SR: (2004-02-05):
Ešte predtým, ako pristúpime k rokovaniu o bode programu, ktorým je návrh na voľbu členov Rozhlasovej rady a návrh na voľbu člena Dozornej komisie Slovenského rozhlasu , ktorý sme včera prerušili, chcem vás informovať, že o ospravedlnenie svojej neúčasti na dnešnom rokovacom dni požiadali páni poslanci Anton Danko, Árpád Duka-Zólyomi, Robert Fico, Gustáv Krajči a Rudolf Žiak. Chcem poprosiť pána poslanca Kolesára, aby Národnú radu Slovenskej republiky informoval o včerajšom výsledku tajnej voľby členov Rozhlasovej rady, ktorú sme vykonali pred prerušením včerajšieho rokovacieho dňa. Nech sa páči, pán poslanec.
Hraško, Igor, poslanec NR SR (2014-11-10):
Ďakujem za slovo. Kolega Galko, doplnili ste ďalšie kauzy vládneho zlepenca SMER-u. A ja doplním ešte možno ďalšie, ktoré sa čerstvo vynárajú. Napísal blog Rastislav Zanovit Ako sa nakupuje v zdravotníctve a popisuje situáciu Žilinského samosprávneho kraja, ktorý nakupuje tri EKG prístroje pre nemocnicu do Dolného Kubína. „Používam prístroj z roku 2003, ktorý v tom čase stál nehoráznych 86-tisíc korún slovenských, ktorý, pokiaľ sa mu nič nestane, stále robí to, čo potrebujem. Okrem toho mám v rezerve ešte druhý, ktorý som si kúpil v roku 2010 za 300 eur priamo od výrobcu. Ja ako neštátny lekár, ktorého takisto platia zdravotné poisťovne, sa snažím využívať prostriedky z verejného zdravotného poistenia čo najefektívnejšie. Okrem lekára robím aj nákupcu spotrebného materiálu a manažéra prevádzky. Ak si chcem kúpiť na Slovensku EKG prístroj, tak sú firmy, ktoré ho ponúkajú za 800 eur a pri troch kusoch dajú možno štvrtý zadarmo, lebo na tých troch už zarobili minimálne 1 500. Ale dá sa to urobiť aj tak, že tie isté EKG prístroje kúpim za 15-tisíc eur a ten rozdiel, čiže 12 600 eur, no skúste porozmýšľať, že čo s nimi. Týmto nepodozrievam vedenie nemocnice v Dolnom Kubíne z tunelovania, ale je to minimálne zaujímavé, čo a ako sa za tieto peniaze kúpia. Od toho istého času už nenakupujem živelne, ale si predtým, ako niečo do ambulancie kúpim, zistím ceny. Tak sa mi podarilo kúpiť k môjmu prístroju rôzne veci,“ a tak ďalej. Ultrazvuk, ktorý ponúkal slovenský predajca. Takže takto sa nakupuje napríklad v žilinskej VÚC-ke. Bol tuná aj pán minister zdravotníctva, nový, ktorého za kauzu kritizoval aj bývalý minister Uhliarik. Uhliarik ale vyzdvihol kauzu košickej záchranky. Tej niekedy šéfoval aj novozvolený minister zdravotníctva. „Mám dôkaz a dávam ho tu, že košická záchranka obstarávala transportný ventilátor za viac ako 45-tisíc eur, dva za viac ako 91-tisíc eur. Podobný prístroj kúpila česká nemocnica za takmer 16-tisíc eur. Výsledkom je megaprovízia okolo 60-tisíc eur,“ priblížil. Toto sú ďalšie megaškandály tejto vlády.
Bugár, Béla, podpredseda NR SR (2019-09-10):
Nech sa páči, pán poslanec Poliačik, môžte reagovať na faktické poznámky.
Danko, Andrej, podpredseda NR SR (2024-01-24):
Pán poslanec Šipoš.
Jurinová, Erika, podpredsedníčka NR SR (2013-09-20):
Ďakujem pekne, pán poslanec. Chcem upozorniť pánov poslancov, že vzhľadom na to, že to bolo úvodné slovo navrhovateľa, tak faktické poznámky nemôžete uplatniť teraz. Poprosím teraz pána spravodajcu, ktorého určil navrhnutý gestorský výbor, ústavnoprávny výbor, o slov a dávam teda slovo pánovi poslancovi Miroslavovi Kadúcovi. Nech sa páči.
Kolíková, Mária, poslankyňa NR SR (2024-09-25):
Veľmi pekne ďakujem aj ostatným poslankyniam a poslancom. Mňa čo naozaj mrzí, je, že za koalíciu je tu veľmi málo poslancov. Vlastne koalícia má ten priestor, aby tomuto úradu dala priestor sa nadýchnuť. A myslím si, že je dôležité možno tak technicky si pripomenúť, že vlastne to zrodenie toho úradu bolo za čias vlády ešte Roberta Fica a Petra Pellegriniho. Vtedy sa spustilo výberové konanie a vtedy vlastne aj v tom užšom okruhu bola pani predsedníčka Zuzana Dlugošová. Takže ja si myslím, že v tomto by mohla vnímať aj súčasná koalícia, že veď to je vlastne náš úrad, že len sa mi to javilo ako dôležité to pripomenúť, že svoje vlastné dieťa, by mohlo mu pomôcť, aby dobre rástlo. Ďakujem pekne.
Danko, Andrej, podpredseda NR SR (2023-12-19):
Poslanec Viskupič. (Reakcia z pléna.) Čaučík, poslanec.
Blanár, Juraj, podpredseda NR SR (2021-01-29):
Pani poslankyňa Sulanová, nech sa páči, s poslednou faktickou poznámkou.
Grendel, Gábor, podpredseda NR SR (2023-06-14):
Poslanec Tomáš Lehotský s faktickou poznámkou.
J. Brocka, poslanec: (2009-10-28):
Návrh uznesenia Národnej rady Slovenskej republiky. V zmysle čl. 88 ods. 1 Ústavy Slovenskej republiky v spojitosti s § 109 ods. 1 a 2 zákona Národnej rady Slovenskej republiky č. 350/96 Z. z. o rokovacom poriadku Národnej rady Slovenskej republiky v znení neskorších predpisov Národná rada Slovenskej republiky vyslovuje nedôveru členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky. Ďakujem.
Šeliga, Juraj, podpredseda NR SR (2021-03-31):
Prezentujme sa, prosím, a hlasujme. (Hlasovanie.) Prítomných 127, za 86, proti nikto, zdržalo sa 41, hlasovali všetci prítomní. Konštatujem, že sme schválili vládny návrh novely cestného zákona. Ďalší bod je hlasovanie v druhom čítaní o návrhu pani poslankyne Zemanovej na vydanie zákona, ktorým sa dopĺňa zákon č. 343/2015 Z. z. o verejnom obstarávaní, tlač 392, bod 20. Poprosím pána poslanca Kazdu, aby hlasovanie uvádzal. Nech sa páči. (Hlasovanie o návrhu poslankyne Národnej rady Slovenskej republiky Anny Zemanovej na vydanie zákona, ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 392.)
V. Jasaň, poslanec: (2007-05-10):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v Legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. apríla 2007 č. 264 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 18. júna 2007 a gestorský do 19. júna 2007. Pán predsedajúci, prosím, aby ste otvorili rozpravu k tomuto návrhu.
Bugár, Béla, podpredseda NR SR (2018-11-28):
Pán poslanec Kotleba.
Ondruš, Branislav, poslanec NR SR (2011-07-07):
Nie, hovorím o aktuálnej vládnej koalícii. (Prerušenie vystúpenia predsedajúcim.)
Richter, Ján, poslanec NR SR (2024-04-17):
Ďakujem pekne za slovo. Vážený pán predsedajúci, vážené pani poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 264. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady pod číslom 277 z 15. apríla tohto roku navrhujem, aby návrh zákona prerokovali ústavnoprávny výbor, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory v druhom čítaní vrátane v gestorskom výbore prerokovali ihneď. Prosím, pán predsedajúci, otvorte všeobecnú rozpravu.
Vašečka, Richard, poslanec NR SR (2013-12-04):
Pán predseda, ja chcem len do zápisu, že pri hlasovaní č. 154 ma vykázalo ako neprítomného, hlasoval som za.
Laššáková, Jana, podpredsedníčka NR SR (2012-07-25):
Pán podpredseda vlády, zaujmite miesto určené pre navrhovateľov. Teraz prosím povereného spravodajcu z výboru pre obranu a bezpečnosť pána poslanca Matejička, aby informoval Národnú radu o výsledku rokovania výborov o tomto návrhu vlády. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2017-06-20):
V súlade s rokovacím poriadkom teraz požiadal o slovo pán podpredseda Glváč. Nech sa páči.
Bernaťák, Tibor, poslanec NR SR (2017-05-10):
Vážený pán predsedajúci, vážené pani poslankyne, páni poslanci, navrhovanou zmenou zákona o podmienkach výkonu volebného práva navrhovatelia, teda my, sledujeme cieľ, aby v prípade potreby vykonania tzv. nových volieb podľa § 48 zákona č. 346/1990 Zb. o voľbách do orgánov samosprávy obcí v znení neskorších predpisov sa vykonávali tak, aby nezasahovali do prípravy všeobecných volieb do orgánov samosprávy obcí v roku 2018 a nekolidovali najmä s lehotami uvedenými pre vykonanie všeobecných volieb v súvislosti s právami a povinnosťami kandidujúcich subjektov vo volebnej kampani podľa zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. Takže vzhľadom na uvedené vás poprosím o podporu tohto návrhu. Ďakujem.
Ľ. Mušková, poslankyňa: (2001-11-06):
M. Andel, podpredseda NR SR: Pán minister, buďte taký láskavý, zaujmite miesto predkladateľa. Skutočne pani kolegyňa má pravdu. Vystúpila v rozprave, teraz reaguje na svojich predrečníkov.
Svrček, Miloš, poslanec NR SR (2023-02-02):
Ja len v krátkosti. Ďakujem pekne. Chcem viac priblížiť predkladaný návrh. Ten deklarovaný cieľ, o ktorom som hovoril aj v úvodnom slove, sa má dosiahnuť práve tou pozitívnou úpravou právomoci a postupu orgánov činných v trestnom konaní v záujme preklenutia obdobia v trestnom konaní vymedzeného v čase od toho zistenia skutočnosti, že páchateľ skutku je nepríčetný a jeho pobyt na slobode je pre spoločnosť nebezpečný, do okamihu rozhodnutia o ochrannom liečení páchateľa činu inak trestného. V tomto zmysle je preto tento poslanecký návrh zákona koncipovaný s tým prirodzeným a systémovým prepojením postupu orgánov činných v trestnom konaní a výkonu ústavnej starostlivosti v zdravotníckom zariadení s následným rozhodovaním o prijatí a držaní umiestneného v zdravotníckom zariadení v riadnom, teda civilnom detenčnom konaní podľa ustanovení civilného mimosporového poriadku. Potreba akútneho riešenia uvedenej problematiky vyplynula z opakovaných problémov v aplikačnej praxi, orgánov činných v trestnom konaní, ktoré mňa ako člena ústavnoprávneho výboru viackrát kontaktovali a tiež upriamili pozornosť práve na riešenie tejto problematiky, takže aj z toho dôvodu sme prišli s kolegami s týmto legislatívnym návrhom. Pri totižto absencii právomoci prokurátora umiestniť obvineného páchateľa činu inak trestného do zdravotníckeho zariadenia vzniká totižto stav, pri ktorom obvinený vo väzbe musí byť okamžite prepustený z väzby na slobodu, a to aj v prípade, ak znalec v prípravnom konaní konštatuje jeho nepríčetnosť v spojení s nebezpečnosťou jeho pobytu na slobode. Takýto páchateľ môže seba, ale aj iné osoby, najmä poškodených, bezprostredne v čase po prepustení z výkonu väzby ohrozovať na živote a na zdraví. Takže v krátkosti, ako v prvom čítaní alebo v prvom čítaní pred hlasovaním prichádzame s touto úpravou, ale, samozrejme, že, predpokladám, že budú nás čakať aj ďalšie rokovania, už hovorím verejne s ministerstvom zdravotníctva alebo s ministerstvom vnútra, pretože tam vyvstali ďalšie otázky, takže pred druhým čítaním určite ešte otvoríme ďalšie veci, aby sa nejak zefektívnila táto oblasť a sprecizovalo, sprecizovali ustanovenia tohto návrhu. Ďakujem pekne.
Glváč, Martin, podpredseda NR SR (2019-10-24):
Poslanec Grendel.
Kavecká, Monika, poslankyňa NR SR (2022-11-08):
Tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Pán predsedajúci, mám splnomocnenie gestorského výboru podľa § 84 ods. 2 zákona o rokovacom poriadku, aby sa tretie čítanie konalo ihneď. Dajte, prosím, o tomto návrhu hlasovať.
Mojš, Milan, poslanec NR SR (2019-06-25):
Prosím, otvorte rozpravu.
S. Janiš, poslanec: (2009-02-10):
Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku. Zo znenia návrhu je tiež zrejmý účel aj cieľ navrhovanej úpravy. Vychádzajúc z oprávnení ako spravodajcu odporúčam, aby sa Národná rada po rozprave uzniesla na tom, že uvedený návrh zákona prerokuje v druhom čítaní. Ďalej navrhujem, aby tento návrh zákona prerokovali ústavnoprávny výbor a Výbor Národnej rady pre hospodársku politiku a výbor pre hospodársku politiku aby prerokoval návrh zákona aj ako gestorský výbor. Pani podpredsedníčka, môžete otvoriť rozpravu.